Haakon Sandvold

Haakon Sandvold (født 1. desember 1921 i Bergen, død 24. juli 2010) var generaldirektør i Årdal og Sunndal Verk. Sammen med generaldirektør i Norsk Hydro, Torvild Aakvaag, var han toneangivende i fusjonsprosessen som førte til at Hydro Aluminium ble opprettet i 1986. 

Sandvold ble uteksaminert som sivilingeniør fra Norges tekniske høgskole i 1948. Han arbeidet senere ved Christian Michelsens Institutt, Norsk Hydro og Årdal og Sunndal Verk. Han var en av de sentrale drivkreftene i norsk automasjonsforskning, og ledet Servoteknisk utvalg i Norges Teknisk-Naturvitenskapelige Forskningsråd i en årrekke. Sandvold var president i Tysk-Norsk handelskammer, og var involvert i planleggingen av den første internajsonale miljøkonferansen i Rio i 1992.

Sandvold har mottatt en rekke æresbevisninger, blant annet St. Olavs Orden der han ble utnevnt til ridder av 1. klasse i 1987, og Forbundsrepublikken Tysklands fortjenstorden, som han mottok i 1986.

Referanser

Eksterne lenker  
Haakon Sandvolds private arkivfinnes ved NTNU Universitetsbiblioteket

Personer tilknyttet Chr. Michelsens Institutt
Norske sivilingeniører
Norske forretningsfolk
St. Olavs Orden
Forbundsrepublikken Tysklands fortjenstorden
Personer fra Bergen kommune